
1. Kokouksen aloitus
Kokous aloitettiin kokoustarjoiluilla ja kuulumisten vaihtamisella.

2. Hartaus
Johanna piti hartauden 3. Moos. 25:17.

3. Nuorten tulevaisuusseminaari Kirkko 2040
Ote edellisen kokoontumisen muistiosta: Edustajat vuonna 2025 Espooseen nuorten tulevaisuusseminaariin: Sonja Hälinen ja Krista Tuisku. Edustajat vierailevat seuraavassa nuorten vaikuttajaryhmässä kertomassa seminaariterveisiä, sekä nuorten kahvilassa 11.4.

Terveisiä seminaarista vaikuttajaryhmälle (Krista Tuisku ja Sonja Hälinen): 
Sonja ja Krista kertoivat pajoista joihin olivat osallistuneet. Käytiin niiden pohjalta pientä keskustelua muun muassa seuraavasta aiheesta: onko Tyrnävän seurakunnalla toimintaa nuorille aikuisille? Esimerkiksi vain pelailu ja kahvittelutoimintaa. Olisiko toiminnalle tarvetta? Kun panostetaan nuorten toimintaan, myös nuorena aikuisena halutaan osallistua toimintaan. 
Aiheen pohdintaa jatketaan syksyn kokoontumisessa.
Tämän aiheen käsittelyn jälkeen Krista ja Sonja poistuivat kokoontumisesta. 

4. Palautetta insta -viikosta suunnittelua
Nuorten vaikuttajaryhmän Insta -viikko järjestettiin vkolla 12. Ella vastasi Perunaisosten insta -tilin tarinoiden päivittämisestä koko viikon ajan. Tarinoihin ja sen kautta insta -tilin kohokohtiin tallennettiin vaikuttajaryhmän ja sen jäsenten esittelyt. 

Insta -viikko oli mukava kokemus. Viikon voisi toteuttaa toistekin. Kysymykset koettiin hyviksi ja ne oli kätevä käytännössä toteuttaa. Vastaavanlaisen viikon voisi toteuttaa johonkin muuhun kuin nuorten vaikuttajaryhmän toimintaan liittyen, esimerkiksi seurakunnan nuorten toimintaan liittyvä pikaesittelyvideo. Syksyn kokoontumisessa mietitään aihetta tarkemmin. 

5. Terveisiä jumalanpalveluksen ja viestinnän vastuuryhmältä
Jumalanpalveluksen ja tiedotuksen vastuuryhmän terveisiä kertoi Ella ja Aki: Kirkkoherranvaalien vaalipaneeliin otetaan vastaan myös nuorten vaikuttajaryhmältä kysymyksiä. Ella otti ylös vastuuryhmälle muutaman esiin tulleen kysymyksen. Yhdessä todettiin, että kirkkoherranvaalien on hyvä näkyä myös seurakunnan nuorten insta-tilillä. Tili tavoittaa myös äänioikeutettuja nuoria.

6. Tulevia kokoontumisia: 
· Hiippakuntapäivät 14.-15.5. Oulussa (Tapahtumakeskus Tullisali) (Nuorten vaikuttajaryhmän osio 14.5. klo 17-17.30). Jossu tiedottaa lähempänä lisätietoja kokonaisuudesta ja siihen ilmoittautumisesta. 

· Seuraavat vaikuttajaryhmän kokoontumiset:
MA 25.8. klo 17-19 (mahdollista aloittaa myös aikaisemmin): vierailijat Kuulammen oppilaskunnan hallituksesta (aiempaan YV-tuoton osoitukseen liittyen), insta -viikon suunnittelu ja ideointi nuorten toimintaan liittyen (+ huomioiden kirkkoherranvaalit)

Syksyn toinen kokoontuminen ennen toimintasuunnitelmien jättämistä: Minna Virtanen pohtimaan ja ideoimaan yhdessä ryhmän kanssa varhaisnuorten ja nuorten toiminnan nivelvaihetta. Lisäksi jatketaan ajan puitteissa pohdintaa nuorten toiminnan ja nuorten aikuisten toiminnan nivelvaiheesta sekä nuorten aikuisten toiminnan tarpeellisuudesta. 

7. Päätös
Kokoontuminen päätettiin klo 18.23



